***Óravázlat***

A pedagógus neve: Ferenczi Roland

Osztály: 7. b

Tantárgy: Magyar nyelv

Témakör: A határozók

Az óra témája: A határozók gyakorlása

Óra típusa: Ismétlő, rendszerező óra

Az óra cél- és feladatrendszere: kommunikációs készség, olvasási készség, helyesírás fejlesztése, véleményformálás, mások véleményének meghallgatása, szociális és állampolgári kompetencia fejlesztése, a határozók felismerésének gyakorlása, fogalmának elmélyítése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása.*
* **Oktatási/didaktikai**: *A tanult határozók felismerése, a határozók fajtáinak felelevenítése, az alárendelő szószerkezetek felismerése, a szófajok felismerése.*
* **Pedagógiai/pszichológiai**: *motiválás, differenciálás és individualizálás, problémafelvetés és problémaszituáció megteremtésének módszerei*

Tantárgyi kapcsolatok: földrajz, honismeret, történelem

Felhasznált források: (TK./ Mf. Széplaki Erzsébet: Nyelvtan és helyesírás 7. évfolyam, Szitakötő c. folyóirat 2018/ 1 sz.)

Tanórát megelőző tevékenységek: Felkészülés a tanórára. A tanulói laptopok feltöltése, előkészítése, a folyóiratok kiosztása, csoportalakítás.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | A folyóirat 10. o. található cikkből kikeresett egyszerű mondat komplex elemzése. Mondat szinttől a szófajokig. | Tanári kérdésekkel segítve felidézni a tanulók ismereteit. | A tanult ismeretek felidézése, felmérése. | Tanári kérdések. | Frontális munka. | Szitakötő folyóirat,  füzet. |  |
| 15 perc | A Szitakötő című folyóirat 2018-1 tavaszi számának 10. oldalán Indul a svábhegyi fogaskerekű c. szöveg feldolgozása. A feladat, hogy olvassák el a szöveget és csoportokban keressék meg a benne található megadott számú határozót, (3 hely, 2 idő, 1 ok) és írják le a határozós szintagmát a lapjukra. | A feladat megfogalmazása. Folyamatos ellenőrzés. Tanári magyarázat. Szöveg felolvasása, ha szükséges. | Az határozók felismerése. | Csoportos gondolkodás. Ismeretek felidézése. Megbeszélés. | Csoport munka. | Szitakötő folyóirat, papír. |  |
| 15 perc | A tanulói laptopok segítségével keressék meg a helységneveket, oldják meg a munkafüzet 45/6; 46/7-8; 55/4. feladatát. | A feladat elérésének megmutatása. A feladat megfogalmazása. | A helyhatározók gyakorlása. A földrajzi nevek helyesírása, megismerése. | Az IKT eszközök használata. | Csoport munka. | Tanulói laptopok.  Munkafüzet. |  |
| 5 perc | A feladatok ellenőrzése. Felolvashatják a megoldásokat, valamint a többiek kiegészíthetik azokkal, amik nem hangoztak el. | Ellenőrzés, jutalmazás. | Önellenőrzés. | Az IKT eszközök használata. | Egyéni munka.  Frontális munka. |  |  |
| 3 perc | A tanóra lezárása:  Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |